Publication: Magyar Közlöny
Issue: MK-2011-36 (Year: 2011, Number: 36)
Era: contemporary
Section: 
Paragraph Index: 352

3. § A közúti járműszerelvények, tehergépkocsik, pótkocsik, félpótkocsik és közúti cserefelépítmények az ezek kezelésére megnyitott állomások közötti forgalmakban fuvarozhatók. Az ilyen állomások felsorolását az SZMGSZ 21.1. számú melléklete tartalmazza. Az SZMGSZ 21.1. számú mellékletében foglalt állomásjegyzék módosításaira és kiegészítéseire vonatkozó bejelentéseket az OSZZSD Főbizottságának és az ebben a Megállapodásban részes vasutaknak kell megküldeni, feltüntetve a módosítások és kiegészítések hatálybalépésének időpontját. Az olyan bejelentéseknek, amelyek adatoknak az állomásjegyzékből való törlésére vonatkoznak, legkésőbb a módosítás hatálybalépését 45 nappal megelőzően meg kell érkeznie az OSZZSD Főbizottságához és az ebben a Megállapodásban részes vasutakhoz. Ennek során a 37. Cikkének 2-7. §-ában foglalt rendelkezéseket nem kell alkalmazni.

Source: https://magyarkozlony.hu/hivatalos-lapok/3a0485737e5d104d123795ee02453e1787601570/dokumentumok/74da8041e2979b5156190c2bc3dfe3ce52ef24cf/letoltes